
 RAPORT DE SPECIALITATE 

privind modificarea ștatului de funcții publice si funcții în regim contractual 
din cadrul Direcției de Asistență Socială Drobeta Turnu Severin 

  Direcția de Asistență Socială, instituție de interes public subordonată Consiliului Local al municipiului Drobeta Turnu Severin, este specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.

        Instituția a organizat examen în vederea promovarii în grad profesional imediat superior, a personalului contractual cu respectarea H.G. nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, precum si promovarea la sfârșitul stagiului de debut a unui funcționar public cu respectarea H.G. nr.121/2023 pentru modificarea și completarea Ordonanței de urgență a Guvernului nr. 57/2019 privind Codul administrativ, precum și pentru modificarea art. III din Ordonanța de urgență a Guvernului nr. 191/2022 pentru modificarea și completarea Ordonanței de urgență a Guvernului nr. 57/2019 privind Codul administrative și a OUG nr.57/2019 privind Codul Administrativ, cu modificările și completările ulterioare.

       Prin promovare se asigură evoluția în carieră a personalului prin trecerea într-un grad superior sau treaptă profesională superioară, într-o funcție de conducere sau într-o funcție pentru care este prevăzut un nivel de studii superior.

       Competențele profesionale ale asistenților medicali generaliști cu drept de liberă practică, precum și conferirea titlului profesional se stabilesc de către  O.AM.G.M.A.M.R., în baza cărora asistenții medicali dețin dreptul de a exercita activitățile profesionale potrivit OUG nr. 144/2008 privind exercitarea profesiei de moașă si a profesiei de asistent medical, precum și organizarea și funcționarea O.AM.G.M.A.M.R.
        Astfel, în urma promovării examenului la sfârșitul stagiului de debut a unui salariat ce își desfășoară activitatea în cadrul Serviciului Secretariat-administrativ-arhivă-registratură, potrivit Procesului-verbal nr. 4298/16.04.2024 se impune transformarea postului de inspector de specialitate debutant în inspector de specialitate II. 

         De asemenea, în urma sustinerii examenului de promovare în grad profesional imediat superior a personalului contractual ce își desfășoară activitatea în cadrul instituției, potrivit Raportului final al examenului nr. 4776/26.04.2024 se impune transformarea funcției contractuale într-o funcție în grad imediat superior celui deținut, respectiv de inspector de specialitate I, în cadrul Serviciului Facilități de Asistență Socială și transformarea funcției contractuale într-o funcție în grad imediat superior celui deținut, respectiv de inspector de specialitate IA în cadrul Serviciului Protecție specială.

        Prin adresa nr. 2757/2024 instituția a solicitat Direcției de Sănătate Publică Mehedinți punctul de vedere cu privire la promovarea personalului medical care a promovat examenul de grad principal din cadrul Compartimentului Asistență medicală comunitară, iar prin adresa nr. 2938/2024, Direcției de Sănătate Publică Mehedinți și-a exprimat acordul privind promovarea personalului medical, în conformitate cu prevederile OUG nr. 144/2008 privind exercitarea profesiei de moașă si a profesiei de asistent medical, precum și organizarea și funcționarea O.AM.G.M.A.M.R.
          Având în vedere faptul că în cadrul Compartimentului Asistență medicală comunitară au promovat examenul de grad principal un număr de 3 asistenți medicali comunitari se impune transformarea posturilor de asistent medical comunitar în asistent medical grad principal cu încadrarea în cheltuielile de personal aprobate cu această destinație în buget.

            Potrivit Raportului de evaluare a perioadei de stagiu a funcționarului public debutant, și în baza Dispoziției nr.388/07.05.2024 doamna Iacob Mădălina Andreea a fost numită definitiv în funcția publică de execuție de inspector, cls.I, grad profesional asistent. Astfel se impune transformare funcției de inspector, cls.I, grad profesional debutant în inspector, cls.I, grad profesional asistent.

           Precizăm că modificările propuse prin prezenta hotărâre nu influențează numărul total de posturi existente stabilit în organigrama instituției.

     Având în vedere cele prezentate supunem spre aprobare modificarea ștatului de funcții publice și a ștatului de funcții în regim contractual din cadrul aparatului propriu al instituției, conform anexei nr.1 și anexei nr.2.

